રેડી પઝેશનમાં ડિમાન્ડ સામે સપ્લાય એટલી બધી ઓછી છે કે ભાવો ઘટવાની સંભાવના દેખાતી નથી એવું જણાવતાં પ્રૉપર્ટી માર્કેટનાં સાધનો કહે છે કે સોદાની સંખ્યા નોંધપાત્ર ઘટી હોવા છતાં જેઓ માલ પકડીને બેઠા છે તેઓ રાહ જોવા તૈયાર છે અને એ માટે સક્ષમ પણ છે. બીજી બાજુ બાંધકામ હેઠળના પ્રોજેક્ટોમાં હવે કોઈને વિશ્વાસ નથી બેસતો. આવા પ્રોજેક્ટો ક્યારે શરૂ થાય, ક્યારે પતે એનો કોઈ ભરોસો નથી એવું વાતાવરણ છે. પરિણામે ગ્રાહકો હવે ભાવ ઘટવાની રાહ જોવી કે ખરીદી કરી લેવી એની અવઢવ કે અસમંજસમાં છે.